Principele regent Nicolae al României va fi reînhumat vineri la Curtea de Argeș
Data publicării:
Custodele Coroanei Române, Majestatea Sa Margareta, a luat decizia de a repatria osemintele principelui regent Nicolae al României, ceremonia funerară urmând să aibă loc vineri, 29 martie, la Curtea de Argeş, conform unui anunț al Familiei Regale, scrie Agerpres.
''Şeful Casei Majestăţii Sale Custodele Coroanei are onoarea de a anunţa decizia Majestăţii Sale Margareta de a repatria osemintele Principelui Regent Nicolae al României. Cel de-al doilea fiu al Regelui Ferdinand şi al Reginei Maria va odihni, alături de soţia sa, Ioana, în Noua Catedrală Arhiepiscopală şi Regală de la Curtea de Argeş'', se arată pe pagina de Facebook a Familiei Regale.
Ceremonia va avea loc vineri, la Curtea de Argeş.
''Cu încuviinţarea Înaltpreasfinţiei Sale Arhiepiscopul Calinic al Argeşului, ceremonia funerară va avea loc vineri, 29 martie 2024, la ora 12,00. Principele Regent Nicolae îşi va dormi somnul de veci lângă fratele său mai mare, Regele Carol al II-lea, în Pridvorul Noii Catedrale'', mai arată sursa citată.
Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media
Programul ceremoniei funerare va fi făcut public în ziua de 27 martie.
Principele Nicolae al României a fost cel de-al doilea fiu al Regelui Ferdinand I și al Reginei Maria, fratele mai mic al Regelui Carol al II-lea și unchiul Regelui Mihai I al României.